ഇന്സ്റ്റാഗ്രാമിലൂടെ പരിചയപ്പെട്ട പെണ്കുട്ടിയെ തട്ടിക്കൊണ്ടുപോയ സംഭവം യുവാവ് കോയമ്ബത്തൂരില് പിടിയില് തളിപ്പറമ്ബ്: ഇന്സ്റ്റാഗ്രാമിലൂടെ പരിചയപ്പെട്ട പതിനാറുകാരിയെ തട്ടിക്കൊണ്ടുപോയ സംഭവത്തില് യുവാവിനെ പൊലീസ് പിടികൂടി. ഇരിക്കൂര് സ്വദേശി റാഫിയെയാണ് 20 തളിപ്പറമ്ബ് പൊലീസ് പോക്സോ നിയമപ്രകാരം അറസ്റ്റ് ചെയ്തത്. കോയമ്ബത്തൂര് റെയില്വേ സ്റ്റേഷനില്നിന്നാണ് ഇവരെ പിടികൂടിയത്. കഴിഞ്ഞ ദിവസമാണ് തളിപ്പറമ്ബ് സ്വദേശിനിയായ പെണ്കുട്ടിയെ പ്രതി തട്ടിക്കൊണ്ടുപോയത്. ഉമ്മയുടെ ഇന്സ്റ്റഗ്രാമിലൂടെയാണ് ഇരുവരും പരിചയത്തിലാകുന്നത്. കുട്ടിയെ കാണാതായതോടെ മാതാപിതാക്കള് തളിപ്പറമ്ബ് പൊലീസില് പരാതി നല്കുകയായിരുന്നു. ഇതിനിടെയാണ് കോയമ്ബത്തൂര് റെയില്വേ പ്ലാറ്റ്ഫോമില് ഇരുവരെയും റെയില്വേ പൊലീസ് കണ്ടെത്തിയത്. തുടര്ന്ന് നടത്തിയ അന്വേഷണത്തിലാണ് തളിപ്പറമ്ബ് സ്വദേശിനിയാണെന്നും മറ്റുമുള്ള വിവരങ്ങള് പൊലീസിന് ലഭിച്ചത്. തളിപ്പറമ്ബ് പൊലീസ് കോയമ്ബത്തൂരില് എത്തി ഇരുവരെയും കസ്റ്റഡിയില് എടുത്തു. പെണ്കുട്ടിക്ക് പ്രായപൂര്ത്തിയാകാത്തതിനാല് യുവാവിനെതിരെ പോക്സോ നിയമപ്രകാരമാണ് പൊലീസ് കേസെടുത്തത്. തളിപ്പറമ്ബ് ഒന്നാംക്ലാസ് മജിസ്ട്രേട്ട് കോടതിയില് ഹാജരാക്കിയ പ്രതിയെ റിമാന്ഡ് ചെയ്തു.